Gengur verulega á gjaldeyrisforðann á árinu mbl.is / Ómar Að öllu óbreyttu mun ganga verulega á gjaldeyrisforða Seðlabanka Íslands á næstu árum . Segja má að gjaldeyrisútflæði vegna vaxtagreiðslna Icesave-samningsins muni gera erfiða stöðu illviðráðanlega . Hrein erlend staða Seðlabankans við upphaf þessa árs var 380 milljarðar . Inni í þessari tölu er hins vegar ekki skammtímaskuld bankans í erlendum gjaldeyri við þá sem hann skilgreinir sem innlenda aðila samkvæmt efnahagsreikningi og nemur 290 milljörðum króna . Stærstur hluti þessara skulda eru gjaldeyrisinnistæður í eigu skilanefnda gömlu bankanna . Við þetta má bæta að skilanefndirnar eru undanþegnar gjaldeyrishöftunum og geta tekið innistæðurnar út hvenær sem er , fyrir utan að þær eru bundnar til allt að sex mánaða . Í umfjöllun um mál þetta í viðskiptablaði Morgunblaðsins í dag segir , að þetta þýði í raun að hrein gjaldeyrisstaða SÍ er um 90 milljarðar en á móti komi að hrein neikvæð staða hins opinbera er um 630 milljarðar um þessar mundir .